Dema Virtual Notes
Huskesedler på skærmen. Skrot de grimme, gule sedler på skærmens kanter. Med Dema Virtual Notes holdes de små huskesedler inde på skærmen, og du behøver ikke huske at skulle tjekke sedlerne for, hvornår du nu skulle det ene eller andet. Programmet indeholder nemlig en alarmfunktion, så sedlerne automatisk kan poppe frem, når en vigtig begivenhed eller aftale nærmer sig. Du kan lave alle de huskesedler, du vil, og du kan skræddersy huskesedlerne både med hensyn til farve, størrelse og skrifttype, ligesom du kan indsætte billeder i bmp-formatet. 

Når huskesedlerne ikke er aktive, bliver de gennemsigtige (i Windows XP), men du kan selvfølgelig også minimere dem, så de ikke fylder op på skærmen. Programmet er oversat til dansk.